Հայաստանի արտակարգ իրավիճակների նախարարության (ԱԻՆ) փրկարարները ներգրավված են սեպտեմբերի 24-30-ը Բոսնիա եւ Հերցեգովինայում անցկացվող ՆԱՏՕ-ի միջազգային դաշտային վարժանքին: «Բոսնիա եւ Հերցեգովինա 2017» խորագրով վարժանքը կազմակերպվել է ՆԱՏՕ-ի Աղետների արձագանքման համակարգման եվրատլանտյան կենտրոնի (EADRCC) կողմից: ՀՀ ԱԻՆ հաղորդագրության համաձայն՝ տարերային աղետների հետեւանքների վերացման 18-րդ միջազգային դաշտային վարժանքին այս տարի մասնակցում է 30 երկիր: Հայկական պատվիրակության կազմում կա 22 փրկարար: